KTB-KTC ราคาซิ่ง
สังเกตกันหรือเปล่าว่า ราคาหุ้น KTB วิ่งขึ้นมาต่อเนื่องย้อนกลังไปดู ณ วันที่ 30 พ.ย. 64 ขณะนั้นราคาหุ้นกรุงไทยยังอยู่ที่ 11.30 บาท
สังเกตกันหรือเปล่าว่า ราคาหุ้น KTB วิ่งขึ้นมาต่อเนื่องย้อนกลังไปดู ณ วันที่ 30 พ.ย. 64 ขณะนั้นราคาหุ้นกรุงไทยยังอยู่ที่ 11.30 บาท
11 ม.ค. 2565

สังเกตกันหรือเปล่าว่า ราคาหุ้น ธนาคารกรุงไทย จำกัด (มหาชน) หรือ  KTB วิ่งขึ้นมาต่อเนื่อง
ย้อนกลังไปดู ณ วันที่ 30 พ.ย. 64
ขณะนั้นราคาหุ้นกรุงไทยยังอยู่ที่ 11.30 บาท
ผ่านมาถึงวานนี้ (10 ม.ค. 65) ราคาขึ้นมาปิด 13.80 บาท
หรือราคามีการเปลี่ยนแปลงเพิ่มขึ้น 22.12% ในช่วง 1 เดือนกับอีก 10 วัน
เท่าที่จำได้ และย้อนกลับไปดูสถิติราคาหุ้นของกรุงไทยก่อนหน้านี้ พบว่า ยังไม่เคยมีครั้งไหนที่ราคาจะแรลลี่ได้ยาวขนาดนี้
เว้นแต่ในช่วงปี 2563 ที่เกิดการระบาดโควิดใหม่
ตอนนั้น ราคาหุ้นปรับลงอย่างรวดเร็วที่เกิดจากการแพนิก
ทว่า ได้ดีดขึ้นอย่างรวดเร็วเช่นกัน หลังหากนักลงทุนหายตกใจ
ส่วนราคาหุ้นกรุงไทยที่วิ่งขึ้นครั้งล่าสุดนี้ เท่าที่หาข้อมูลอื่น ๆ นอกเหนือจากผลประกอบการ
ยังไม่พบปัจจัยบวกอื่น ๆ อย่างมีนัยสำคัญ
ราคาหุ้นกรุงไทยที่ทะยานขึ้น มาพร้อมกับวอลุ่มหรือมูลค่าการซื้อขายที่หนาแน่น
หากใช้หลักการหาข้อมูลเบื้องต้นแบบง่าย ๆ ว่าใครเข้ามาซื้อนั้น พอจะคาดกันได้ว่าน่าจะเป็นนักลงทุนสถาบัน กองทุน หรือไม่ก็นักลงทุนต่างประเทศ
เพราะหุ้นขนาดใหญ่ วอลุ่มเทรดแน่น และขึ้นมาต่อเนื่องแบบแรลลี่
มีเพียงนักลงทุนกลุ่มดังกล่าวเท่านั้นที่ทำได้
ลำพังรายย่อย คงไม่สามารถนำพาหุ้นขึ้นมาได้ขนาดนี้
เพราะหากเป็นรายย่อย
น่าจะมีการขายทำกำไรระหว่างทางกันมาเรื่อย ๆ
ทว่า นักลงทุนกลุ่มที่เข้ามาเห็บหุ้นกรุงไทย เป็นการเก็บเข้าพอร์ตมาแบบสะสมต่อเนื่อง
มีประเด็นที่น่าสนใจเพิ่มเติม
เมื่อเข้าไปดูราคาเป้าหมายของหุ้นกรุงไทยที่นักวิเคราะห์หลักทรัพย์ของโบรกฯ  ต่างได้วิเคราะห์กันออกมารวม 8 โบรกฯ นับจากต้นเดือนพ.ย. 64
ราคาเป้าหมายสูงสุดอยู่ที่  15.50 บาท (บล.กรุงศรี)
และราคาต่ำสุดอยู่ที่ 12.50 บาท (บล.เคทีบีเอสที)
ล่าสุด บทวิเคราะห์หุ้นกรุงไทย แบบสด ๆ  ร้อน ๆ ที่ทำออกมาโดย บล.ทรีนีตี้ เมื่อวันที่ 7 ม.ค.ที่ผ่านมา
คาดการณ์กำไรไตรมาส 4/64 อยู่ที่ 5,076 ล้านบาท เพิ่มขึ้น 47% จากไตรมาส 4/63
แต่จะทรงตัวเมื่อเทียกับไตรมาส 3/64
กำไรหลัก ๆ มาจาก ดอกเบี้ย ค่าธรรมเนียม (ค่าฟี) และรายได้จากเงินลงทุน
ส่วนการตั้งสำรองจะเพิ่มขึ้นเล็กน้อย ตามสัดส่วนสินเชื่อที่เพิ่มขึ้น
ปี 2565 กำไรของกรุงไทยทางทรีนีตี้คาดว่าจะเติบโตขึ้นอีก 9.5% จากปี 2564
นี่เป็นข้อมูล (เชิงบวก) ล่าสุดของกรุงไทย
ส่วนธุรกรรม Infinitas by Krungthai บริษัทลูกที่กรุงไทยถือหุ้น 75% ได้ตั้งบริษัทร่วมทุนใหม่ Arise by Infinitas (Arise) กับ ร่วมกับ Accenture Solutions (ACN) เป็นบริษัทที่ปรึกษาทางด้านไอที ทุนจดทะเบียน 300 ล้านบาท
นักวิเคราะห์มองว่า ในระยะสั้นยังมองไม่เห็นความชัดเจนเกี่ยวกับประโยชน์ที่กรุงไทยจะได้มากนัก
คงต้องใช้ระยะเวลาอีกสักพักถึงจะมองโอกาสได้ชัดเจนขึ้น
มาถึง “บัตรกรุงไทย” หรือ KTC กันบ้าง
ราคาหุ้น ณ วันที่ 30 พ.ย. 64 อยู่ที่ 53.50 บาท
วานนี้ปิด 61.25 บาท หรือผ่านมา 1 เดือนกับอีก 10 วัน ราคาหุ้นพุ่งขึ้นมา 14.48%
หรือแทบจะวิ่งตามกรุงไทยมาแบบติด ๆ
เท่าที่ดูบทวิเคราะห์หุ้น KTC ล่าสุดเมื่อช่วงปลายปี 2564
โบรกฯ ส่วนใหญ่ปรับลดคาดการณ์กำไรปี 2564 ลง และปรับราคาเป้าหมายลง
แต่มีมุมมองเชิงบวกในปี 2565
แต่โบรกฯ ส่วนใหญ่ยังคงแนะนำ “ซื้อ” เพราะราคาได้ปรับลงมาค่อนข้างมาก สะท้อนปัจจัยลบไปหมดแล้ว
ราคาหุ้นกรุงไทย และเคทีซี ที่ทะยานขึ้นมาแบบพร้อมกัน
ต้องมาจับตาดูกันว่า จะมีปัจจัยบวกอื่น ๆ ออกมาเซอร์ไพรซ์
หรือ (แค่เพียง) ราคาหุ้นลงมาต่ำเกินไป